**GUVERNUL ROMÂNIEI**

**HOTĂRÂRE**

privind înscrierea unui imobil în inventarul centralizat al bunurilor din domeniul public al statului și darea acestuia în administrarea Ministerului Sănătății - Direcția de Sănătate Publică a Județului Timiș

Având în vedere prevederile art. 867 alin. (1) și art. 868 alin. (1) din Legea nr. 287/2009 privind Codul civil, republicată, cu modificările ulterioare,

în temeiul art. 108 din Constituţia României, republicată, al art. 288 alin. (1) și art. 299 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**Guvernul României adoptă prezenta hotărâre.**

ART. 1

(1) Se aprobă înscrierea unui imobil în inventarul centralizat al bunurilor din domeniul public al statului și darea acestuia în administrarea Ministerului Sănătății - Direcția de Sănătate Publică a Județului Timiș, imobilul având datele de identificare prevăzute în anexa care face parte integrantă din prezenta hotărâre.

(2) Imobilul prevăzut la alin. (1) se utilizează de Direcția de Sănătate Publică a Județului Timiș pentru desfășurarea activităților specifice domeniului sănătății publice.

ART. 2

Ministerul Sănătăţii își va actualiza în mod corespunzător datele din evidența cantitativ - valorică și, împreună cu Ministerul Finanțelor, va opera modificările care se impun în anexa nr. 15 a Hotărârii Guvernului nr.1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare, publicată în Monitorul Oficial al României, Partea I, nr. 1020 și 1020 bis din 21 decembrie 2006.

**PRIM - MINISTRU**

**NICOLAE - IONEL CIUCĂ**